קתרזיס (הוצאת ספרים)

קתרזיס היא הוצאת ספרים ישראלית המוציאה לאור בעברית ספרי פרוזה ושירה, מקור ותרגום. בנוסף, היא גם מוציאה לאור את כתב העת "שורות" לשירה ישראלית עכשווית. עד כה הוציאה לאור מעל 100 ספרים בסוגות שונות. הוצאת קתרזיס נוסדה בינואר 2021. בראשה עומד העורך, המשורר והמתרגם יואב גלבוע. עוד חברים במערכת ההוצאה: הסופרת והיוצרת נועה גורן, עורכת השירה נעה שבתאי, עורכת הפרוזה דנה שמחיוף שחף והמשורר והעורך אלון ארד. קתרזיס מוציאה לאור ספרות מקור מודרנית, לצד תרגומים חדשים לעברית לספרים שלא תורגמו, והצגת תרגומים חדשים ועדכניים (דוגמת "זה לא יותר חדש לחיות" מאת סרגיי יסנין ו"ארס פואטיקה" מאת הורטיוס). לצד אלה, מפרסמת ההוצאה אנתולוגיות שירה בנושאים חברתיים, וביניהן: "בגדות האפשר: אנתולוגיית היריון ולידה", "אנא: אנתולוגיית טיפול" ו"חבלים: אנתולוגיית הורות" (כולם בעריכת קמה שיר ויואב גלבוע). מאז הקמתה, פרסמה ההוצאה עשרות ספרי שירה ופרוזה, בין היתר מאת סופרים ומשוררים כמו יוסי וקסמן, רונית ידעיה, יורי טיניאנוב, נולי עומר, עידית ברק, הורטיוס, אפוליוס, דפנה שחורי, קמה שיר, אלון ארד, אלפרד כהן, דורית אורגד, צור גואטה, הלנה יגב מור, לי עברון, אדית וורטון, ה. פ. לאבקרפט ועוד. בשנת 2021 זכה המתרגם דוד ישראל ארונשטם לציון לשבח במסגרת הפרס למתרגמים בראשית דרכם על שם סוניה ברשילון על תרגומו לספר "זה לא יותר חדש לחיות" מאת סרגיי יסנין. בשנת 2022 זכה המשורר שלומי גולדשטיין בפרס משרד התרבות למשוררים בראשית דרכם על ספרו "תענית דיבור". בשנת 2023 זכה המשורר שחף ארז במלגת "חממת משוררים" של מפעל הפיס, שבמסגרתה עבד עם העורכת נוית בראל וזכה לתמיכה מלאה בהוצאת ספרו "אשבם". בשנת 2023 השיקה הוצאת הספרים את כתב העת "שורות" לשירה ישראלית עכשווית, בעריכתו של המשורר והעורך אלון ארד. מטרתו העיקרית של כתב העת היא "להביא קהלים חדשים בדת השירה". הוא מחולק בחינם בגרסתו המודפסת וזמין לקריאה דיגיטלית חופשית באתר האינטרנט של ההוצאה. עוד בשנת 2023, השיקה הוצאת קתרזיס את סדרת ״אטלנטיס״ המתמקדת בסוגת הספרות הספקולטיבית. סדרה זו היא פרי שיתוף פעולה בין יואב גלבוע והמתרגם דוד ישראל ארונשטם. בסדרה זו ראו אור הספרים: ״קשה להיות אל״ מאת בוריס וארקדי סטרוגצקי, ״הלוחש באפלה״ מאת ה. פ. לאבקרפט, ״לאחר מכן״ מאת אדית וורטון, ״יונים מהשאול״ מאת רוברט אי. הווארד, ״הסומאק״ מאת אולריק דובני ועוד (כולם תורגמו לעברית על ידי דוד ישראל ארונשטם). להלן רשימה חלקית של ספרים שראו אור בהוצאת קתרזיס: פרוזה מקור "מאדי" מאת נעמה הכט (עריכה: יואב גלבוע), 2022. "ואלוהים הרג את הכלה" מאת יוסי וקסמן (עריכה: דנה שמחיוף שחף), 2022. "ואני אעלה באש" מאת רונית ידעיה (עריכה: מאיה פלדמן), 2023. "לענת הדבש" מאת נולי עומר (עריכה: יואב גלבוע), 2023. "רוחות ברמת השרון" מאת אילן עמית (עריכה: דנה שמחיוף שחף), 2023. שירה מקור "עלילות לב" מאת דפנה שחורי (עריכה: אפרת מישורי), 2021. "אין קווים מפרידים" מאת קמה שיר (עריכה: יואב גלבוע), 2021. "עמוד נוח" מאת אלפרד כהן (עריכה: ענת זכריה), 2021. "כמו הורים במסיבת יומולדת" מאת נעה וגנר (עריכה: יואב גלבוע), 2022. "יתרון הביתיות" מאת אלון ארד (עריכה: יואב גלבוע), 2022. "נפש מרגרינה" מאת צור גואטה (עריכה: דורי מנור), 2023. "אבטיח עם זנב" מאת לי עברון (עריכה: יואב גלבוע), 2023. "יסודות שבריריים מאוד" מאת מיטל חודורקובסקי (עריכה: יואב גלבוע), 2023. תרגום "קשה להיות אל" מאת ארקדי ובוריס סטרוגצקי (מרוסית: דוד ישראל ארונשטם; עריכה: אלון ארד), 2023. "המקדש | דגון" מאת הווארד פיליפס לאבקרפט (מאנגלית: דוד ישראל ארונשטם; עריכה: יואב גלבוע), 2023. "לאחר מכן" מאת אדית וורטון (מאנגלית: דוד ישראל ארונשטם; עריכה: יואב גלבוע), 2024. "ארס פואטיקה" מאת הורטיוס (מלטינית: יואב גלבוע; עריכה: אלון ארד), 2024. קתרזיס, ברשת החברתית אינסטגרם אתר האינטרנט הרשמי של קתרזיס אתר האינטרנט הרשמי של קתרזיס הוצאה לאור קתרזיס הוצאה לאור, ברשת החברתית פייסבוק קתרזיס הוצאה לאור, ברשת החברתית אינסטגרם ירון פריד, ‏"לענת הדבש": נולי עומר מבריקה ברומן על בני 50 שכמהים לאהבה, באתר מעריב אונליין, 24 בפברואר 2023 שני פוקר, הגיע הזמן להוציא את השירה מחדר הפסיכולוג, באתר הארץ, 17 בנובמבר 2022 הילו גלזר, המשורר צור גואטה: "בלילות הייתי שומע את הקול של הרב מסביר שמי שמוציא זרע לבטלה רוצח ילדים", באתר הארץ, 9 באוגוסט 2023 אודות קתרזיס, באתר קתרזיס - הוצאה לאור טקס הענקת הפרס ע"ש סוניה ברשילון, באתר איגוד מקצועות הספר דפנה לוי, הסופרים והמשוררים של 2022: אלו הזוכים הגדולים, באתר ישראל היום, ‏7/5/2023 חממת משוררים בתחילת דרכם, באתר מפעל הפיס עורכי שורות, הצהרת כוונות, באתר מגזין שורות - גיליון 01 אתר קתרזיס, הספר ״קשה להיות אל״, הראשון בסדרת ״אטלנטיס״